

**Качир ауданы Федоровка ауылдық округі Федоровка ауылының көшелерін қайта атау туралы**

Павлодар облысы Качир ауданы Федоровка ауылдық округі әкімінің 2017 жылғы 1 наурыздағы № 4 шешімі. Павлодар облысының Әділет департаментінде 2017 жылғы 28 наурызда № 5424 болып тіркелді

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35-бабы 2-тармағына, Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 14-бабы 4) тармақшасына сәйкес, Федоровка ауылдық округі Федоровка ауылы тұрғындарының пікірлерін ескере отырып және 2016 жылғы 21 қарашадағы облыстық ономастика комиссиясының қорытындысы негізінде Федоровка ауылдық округінің әкімі **ШЕШІМ ҚАБЫЛДАДЫ:**  
      1. Качир ауданы Федоровка ауылдық округі Федоровка ауылының мына көшелері:  
      "Павлова" көшесі "Тәуелсіздік" көшесі болып;  
      "Южная" көшесі "Достық" көшесі болып қайта аталсын.  
      2. Осы шешімнің орындалуын бақылауды өзіме қалдырамын.  
      3. Осы шешім алғаш ресми жарияланған күннен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Федоровка ауылдық округінің әкімі* | *Е. Куставлетов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК